Az MSZP március 14-én kongresszust tart
Egy háromfős banda esett a barátjával utazó fiatalembernek az Orczy térnél.
Az MSZP március 14-én kongresszust tart, ahol döntenek arról is, hogy bevezetik-e a társelnöki rendszert a szocialista pártban – közölte az ellenzéki párt elnöke szerdán Budapesten, sajtótájékoztatón. Tóth Bertalan elmondta, a kétévente esedékes tisztújítás május közepén lehet az MSZP-ben.

A pártelnök azt mondta, az MSZP az esélyegyenlőség, a női egyenjogúság területén be akarja mutatni hitvallását, ezért egy férfi és egy női társelnöki posztra tesznek javaslatot. Hozzátette: a társelnöki rendszer bevezetéséről párton belülről eddig pozitív visszajelzések érkeztek hozzájuk.

Tóth Bertalan elmondta azt is, hogy márciusban az alapszabályba emelik a választáson induló jelöltekre vonatkozóan az előválasztás intézményét, valamint bemutatják javaslataikat a közös ellenzéki programhoz.

Kiemelt kép: 24.hu/Csanádi Márton
Belföld